[Shiga Ka Karanta] Abubuwan da ‘Yan Social Media Social Media Zasu Kiyaye a Yayin Zaben Wata Mai Zuwa – Sharfadi.com
Abubuwan da ‘Yan Social Media Social Media Zasu Kiyaye a Yayin Zaben Wata Mai Zuwa
Saboda karatowar zaben shekarar 2019 ya sanya ni yin wannan rubutun domin tunasar da ‘yan uwana masu amfani da social media, gudun kar azo wasu na murnar cin zabe kai kuma kana can kana amsa tambayoyin jami’an tsaro, ko kuma ta kai mutum ga cin sarka.
Abubuwan Dake Hana Finger Print Dinka Aiki A Wurin Zabe
Abubuwan Da Yakamata Ka Sani Domin Karbar Katin Zabenka
Dan social media ya kaucewa yin tallan wani dan takara a ranar zabe, kamar yadda idan kun lura dukkan kafafan yada labarai basa sanya tallan kowa a ranar zabe, yin haka zai taimaka wajen barin jama’a su zabi abinda suke so ba tare da jefa musu wani kokonto ba.
Kirkirar Sakamakon Zabe:- Kada ka kuskura ka kawo sakamakon zabe mara inganci, a watannin baya hukumar zabe INEC ta gudanar da zaben cike gurbi da na wasu gwamnoni a wasu jihohi, idan kun lura an samu masu yada sakamakon karya sosai a dinga turawa a facebook da WhatsApp wanda hakan ya dinga kawowa jama’a kokonto.
A nan ma jama’armu da dama sukan fada irin wannan halin inda zaka samu ‘yan social media na siyasa sukan hada sakamako suce ga sakamakon mazabar Honourable wane wanda kuma wani ba gaskiya bane.
Idan ya zama dole sai ka kawo sakamon zaben to ka dinga fadar daga inda ka samo, ko kumaka dinga nadir bayanin baturen zaben kana sakawa idan har kai ba jami’in labarai bane.
Kaucewa Kawo Bayanan Tunzura Jama’a:- a matsayinka na dan social media a ranar zabe kada ka kuskura ka tunzura jama’a ta hanyar yada bayanan an cuci su wane ko anyi magudi wuri kaza, ko ana rigima a wuri kaza, a maimakon hakan idan kaga wani abu da bai dace ba kana iya nada ka kuma mika shi ga wadanda ya dace.
Kawo irin wadannan bayanan na iya haifar da mummunar rashin zaman lafiya wanda mutum zai iya zamowa silar hakan.
‘Yan uwana MATASA mu hada hannu da hukumomin kasarmu domin tabbatar da sahihin zabe mai Inganci.
Rubutu na gaba zan kawo muku yadda zaku iya aikawa da hukumar zabe sakon halin da ake ciki a yankunan kunanku kai tsaye ta wayoyinku a ranar zabe.
Related Topics:2019ElectionArewaHausaINECNigeriaNigerianElectionNigerianYouthsPeace4ArewaPeaceAdvocateSocialMediaSSMM2019WeAre4Peace